Dana Reizniece-Ozola
Dana Reizniece-Ozola (dzimusi Dana Reizniece 1981. gada 6. novembrī Kuldīgā) ir Latvijas šahiste un bijusī politiķe. Bijusi vairāku Saeimas sasaukumu deputāte, kā arī ekonomikas ministre un finanšu ministre, pārstāvējusi Latvijas Zemnieku savienību un partiju "Latvijai un Ventspilij", kā arī Zaļo un Zemnieku savienību. 2021. gada sākumā D. Reizniece-Ozola nolikusi Saeimas deputātes mandātu, lai kļūtu par Starptautiskās šaha federācijas (FIDE) rīkotājdirektori un valdes priekšsēdētāja vietnieci.